Aalborg Stiftstidende, 1846-03-10
Udlandet. Om Polakkernes Opstand har Dagsposten ikke beriget os med Nyheder. J Breslau gik det Rygte, at Jnsurgenterne allerede havde capituleret med Østerrigerne og Preusserne og den 5te de, villet rømme Krakau, hvilket imidlertid mangler al Stadfæstelse og Sandsynlighed. Efter andre Skildringer var Opstandens Magt voxet betydeligt Over 20,000 Mand blive i og ved Krakau dagligt øvede i Vaaben. Kononer, som under den sidste Revolution vare blevne nedgravede, har man gravet ud igjen. Høiborgen den saakaldte Wavel, der med sin gamle Cathedralkirke rager frem over Staden, og som omslutter den gamle Hovedstad kirkes historiske Helligdomme, befæstes med Forskandsninge og Udenværker saa godt man kan. Overalt arbeider man paa at forsvare sig til det Yderste; Leebærere og rigt uniformerede Officerer, hvoriblandt ogsaa belgiske, gjennemdrage Staden og Enthusiasmen for Frihedens Sag giør sig kjendelig i Alt. J Podgorze har ogsaa været leveret en heftig Kamp indtil man maatte vige for Østerrigernes Overmagt tilbage til Krakau. Man tog Tagene af Husene og forandrede Vinduerne til Skydehuller. Den store Kaserne besattes af Bevæbnede og omdannede sig til et lidet Citadel, Qvinder og Børn saae man knæle ned foran Helgenbillederne paa Gaden. Kun en øvre Ledelse manglede til at modtage de fremtykkende Østerrigere paa en eftertrykkelig Maade. Jmidlertid havde Begeistringen laant Modet sin Kraft. Fra alle Vinduer skjød man paa de fremstormende Østerrigere, mod hvis svære Skyts dog Geværilden var forgjæves og efter en Times Udholdenhed drog Alt sig under vedvarende Skydning over Pontenbroen tilbage til Krakau medens Kartætscher sloge ned iblandt Polakkerne og krævede Mængde af Offre. Ogsaa Østerrigerne lede Tab af Døde og Saarede. Endnu efter denne blodige Storm fortsatte man Skydningen paa den anden Side Floden og fra Wadowice faldt en Trop Jnsurgenter Østerrigerne i Flanken og trak sig først efter et skarpt Indhug atter tilbage. J Krakau er oprettet en Revolutionsklub, der daglig skal holde sine Møder for at pleie fri Discussion og Revolutionens Anliggender: et Jnstitut, som ogsaa i den forrige Revolutions Tid bestod i Warschau. Fra Warschau erfarer man endnu Jntet uden bestandigt skjærpede Politiforanstaltninger. Efter Kl. 11 tør Jngen uden Lygte vise sig paa Gaden, og Jngen tilstedes overhovedet Adgang til Staden uden at forevise et Vidnesbyrd fra Kredschefen og en Legitimationsattest, Jnsurgenternes active Hovedcorps har ved Teschen forladt Postveien og enten begivet sig over Sletten ind i Mähren eller ved Passet Jablunka, ind til Ungarn. Dets Styrke anslaaes til 15,000 Mand foruden den Tilvæxt, det erholder overalt paa sin Marsch i Gallicien. Et af Revolutions regjeringen udstædt Manifest stiller i det Hele taget en Opstand af alle slawiske Nationer i Udsigt. J Gallicien skulle Jnsurgenterne have stukket Staden Kolomæg i Brand og i Lemberg tvivlede man paa, at Roligheden længere vilde holde sig. J Omegnen af Sande skulle 6600 Jnsurgenter have samlet sig og en Afdeling heraf have bemægtiget sig en offentlig Pengekasse i det naboliggende ungarske Comitat Arva. J Wien, Brünn, Prag a. ere flere Polakker blevne arresterede. Endeel vare forud ilede til Revolutionens Skueplads. Paa russisk Side ere Jnsurgenterne ogsaa trængte ind, men skulle være drevne tilbage. Jmidlertid skulle dog ogsaa de russiske Soldater have trukket sig mere tilbage i det Jndre af Kongeriget for at fjerne sig fra Grændsen, Efter andre Beretninger havde Opstanden trængt sig igjennem Gallicien og Brody langt ind i Volhynien og forgrenet sig i Egnene og Radziwillow, Nowogrod, Wolinsk og Schitomir. Fra tre Sider, Minsk, Kiew og Brzese-Litewski, vare Tropper satte i Bevægelse derimod og en General af Keiserens Følge fra St. Petersborg allerede den 17de Februar (den Dag, paa hvilken Revolutionens Udbrud var berammet) indtruffen til Mogiino for at lede Operationerne. Ogsaa berettes, at der i de sydlige russisk-polske Provindser skal være udbrudt en betænkelig Opstand.